हॉट डॉग
हॉट डॉग (फ्रैंकफर्टर, वीनर) अक्सर समान बनावट तथा विशिष्ट गंध युक्त मुलायम मांस के घोल[उद्धरण चाहिए] से बनाया जाने वाला एक नम सॉसेज है जिसमे विशेष रूप से गौमांस या सूअर के मांस का प्रयोग किया जाता है, हालांकि हाल ही में कुछ किस्मों में इनके स्थान पर चिकन या टर्की के मांस का भी प्रयोग किया गया है। अधिकांश किस्मों को पूरी तरह पकाया जाता है, उपचारित किया जाता है या धुएं में सुखाया जाता है। हॉट डॉग को अक्सर गर्म कर के हॉट डॉग बन के भीतर डाल कर परोसा जाता है, जो कि विशिष्ट मुलायम, कटे हुए बेलनाकार टुकड़े होते हैं। इन्हें सरसों, केचप, प्याज़, मेयोनीज़, स्वादानुसार कटी हुई सब्जियों, पनीर, बेकन (सूअर की पीठ तथा पुट्ठों का मांस), मिर्च या बंद गोभी के कटे हुए टुकड़ों से सजाया जा सकता है। कुछ हॉट डॉग मुलायम होते हैं जबकि कुछ ज्यादा पकाए गए (अपेक्षाकृत सख्त) होते हैं।